**FELHÍVÁS**

Bükkzsérc Község Önkormányzat Képviselő-testülete értesíti a lakosságot, hogy idén is lehetőség nyílik **szociális tűzifa** iránti igény benyújtására.

**A kérelmek benyújtásának határideje: 2017. november 14.**

A Képviselő-testület rendelete szerint (előnyt élvező) igénylést nyújthat be aki:

1. **aktív korúak ellátásában, vagy**
2. **időskorúak járadékában**
3. **települési támogatásban részesül (különösen a lakhatáshoz rendszeres kiadások viselése)**
4. **halmozottan hátrányos helyzetű gyermeket nevel,**

valamint amennyiben a keret engedi:

e) 70 éven felüli egyedül élő nyugdíjas amennyiben a nyugdíja a 90.000.- Ft-ot nem haladja meg

f) 3 vagy annál több gyermeket nevel

g) 2 gyermeket nevel és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 250 %-át (71.250.- forintot)

h) azon egyedülálló személynek, akinek a jövedelme nem haladja meg az öregségi nyugdíj mindenkori legkisebb összegének 200 %-át (57.000.- forintot)

A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától.

Nem jogosult szociális célú tűzifa támogatásra az a személy, család

1. aki erdőgazdálkodó, erdőtulajdonos és az elmúlt 2 évben engedéllyel fakitermelést végzett.
2. azon ingatlan vonatkozásában, mely tűzifával egyáltalán nem fűthető.

Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

A támogatás igényléséhez a kérelem nyomtatványt vagy a [www.bukkzserc](http://www.bukkzserc) weblapról vagy a Közös Önkormányzati Hivatalban lehet beszerezni.